**Подготвил**:

Сектор за економски развој, јавнни дејности и информатичка технологија на Општина Битола

**Разгледува**:

Комисија за јавни дејности

**Одлучува**:

Совет на Општина Битола

**Претставник на комисија**:

м-р Виолета Налевска

м-р Снежана Петровска



**ГОДИШЕН ИЗВЕШТАЈ ЗА РЕАЛИЗАЦИЈА НА**

**ПРОГРАМА ЗА ЛОКЛАЕН ВОЛОНТЕРСКИ СОВЕТ ВО ОПШТИНА БИТОЛА ЗА 2022 ГОДИНА**

Март, 2023

**ГОДИШЕН ИЗВЕШТАЈ ЗА 2022**

На 26.10.2022 година се одржа првата седница на ЛСВ на Општина Битола. На седницата се разговараше за наредните активности на ЛСВ, пред сè за организирање на јавен повик за волонтерски акции и обележување на денот на волонтерството. Се даде предлог да се зголемат средствата по волонтерска акција, а да се намали бројот на акции со цел да имаме поквалитетни акции. Околу обележувањето на денот на волонтерството и доделување на волонтерската награда оваа година се задолжени ЗГ „Сфера Интернешнал“ за што веќе имаат добиено средства од Програмата за социјална заштита 2022 во име на ЛВС. На седницата претставник на МКЦ - Битола го презентираше проектот „Време за волонтирање“ преку кој ќе се изработи локална стартегија за волонтерство и отвори Локален волонтерски сервис.

Втората седница на ЛСВ се одржа на 14,11.2022. На седницата се разгледаа сите пристигнати 8 апликации на јавниот повик за волонтерски акции за 2022. Се разгледа и записникот од комисијата за разгледување на апликации формирана од Градоначалничката на Општина Битола. Советот ги разгледуваше пристигнатите апликации од здруженија и фондации и констатираше дека до Општина се пристигнати вкупно 8 апликации:

1. ЗУР Македонски ракотворби Битола (со архивски бр. 08-1169/2-1)

Цел на проектот: Подобрување на здравјето преку заштита од вируси и студ на лица со атипичен развој.

Партнери: /

Буџет: 15.000 ден

1. Здружение на млади – Младите за промена НВО (со архивски бр. 08-1169/2-2)

Цел на проектот: Обезбедување на услови за здрав раст и развој на учениците од ЈЗУ Завод за рехабилитација на слух, говор и глас

Партнери: /

Буџет: 15.000

1. Сумнал (со архивски бр. 08-1169/2-3)

Цел на проектот: Поттикнување на игри на отворено и учење меѓу семејството за време и надвор од училиште

Партнери: ОУ „Даме Груев“

Буџет: 15.000

1. Здружение за поттикнување на културниот и економскиот развој „ЕРЦ Соработка“ Битола (со архивски бр. 08-1169/2-4)

Цел на проектот: Разубавување на јавен простор

Партнери: ООУ „Елпида Караманди“ Битола

Буџет: 15.000

1. Здружение за одржлив развој СФЕРА Битола (со архивски бр. 08-1169/2-5)

Цел на проектот: Уредување на училишниот двор преку користење на различен отпаден материјали.

Партнери: СОУ Гимназија „Јосип.Броз Тито“

Буџет: 15.000

1. Здружение на граѓани за промоција на регионална соработка 22 Нентори (со архивски бр. 08-1169/2-6)

Цел на проектот: Подобрување на менталната слика за важноста на спортот и спортските активности на учениците

Партнери: ОУ „Ѓорги Сугарев“ ‒ Битола

Буџет: 12 500

1. Ромска ѕвезда Баир (со архивски бр. 08-1169/2-7)

Цел на проектот: Подобрување на еколошката состојба во училиштето

Партнери: ОУ „Ѓорги Сугарев“ ‒ Битола

Главни активности:

Буџет: 12 500

1. Младински културен центар ‒ Битола (со архивски бр. 08-1169/2-8)

Цел на проектот: Промоција на здрав стил на живот и волонтерство преку вонннаставни активности поврзани со спорт и рекреација во одд. настава.

Партнери: ОУ „Св. Климент Охридски“ Битола

Буџет: 15.000

Сите проекти беа едногласно изгласани согласно предлогот од Комисијата за разгледување на апликациите.

Во периодот ноември – декември 2022 година, членови на ЛСВ Битола, учествуваа на *Обука за ефективен систем на волонтерски менаџмент* и *Обука за партиципативност во донесување на одлуки (подготовка, читање и практикување волонтерски политики)*, во склоп на проектот „Време е за волонтирање“, кој е финансиран од програмата за грантови на проектот „Младинско учество за силен и одржлив развој на заедницата" финансиран од Европската Унија, а реализиран од МКЦ – Битола. Проектот „Време е за волонтирање“ има за цел да се зголеми учеството на младите и граѓанските организации во креирањето на локалните политики и развојот на заедницата.

Преку овој проект ќе се:

- зајакне капацитетот на сите членови на ЛСВ Битола преку реализација на обуки за креирање на волонтерски политики и имплементирање на креирани планови;

- обезбедат услови за граѓанско учество во креирање на локални волонтерски политики;

- изработи и усвои Стратегија за развој на волонтерството во општина Битола;

- реализира кампања за промоција и поттикнување на волонтерството во Општина Битола.

Преку овие активности се зајакнува ЛСВ Битола со вештини за креирање на волонтерски политики, за да креира нова стратегија за развој на волонтерството во општина Битола и неперечено и квалитетно да ги имплементира активностите согласно новиот документ.

Во понатамошниот период членови на ЛСВ ќе учествуваат на работни состаноци за Изработка на Стратегија за развој на волонтерството во општина Битола 2023 – 2026.

Четврта година по ред Советот за волонтерство на Општина Битола доделува награда за волонтерски ангажман во локалната заедница. Наградата се доделува по повод 5-ти Декември – Меѓународниот ден на волонтерите и целта на нејзиното доделување е да го поттикне и промовира волонтерството во Битола, да се зголеми видливоста на волонтерите и позитивните волонтерски практики и да инспирира понатамошно унапредување и развој на волонтерството на локално ниво. Наградата е од големо значење за признавање на граѓанскиот ангажман во подобрување на животот во локалната заедница.

Оваа година добитници на наградата се:

1. Ферзије Асановска - Волонтер за 2022 година
2. Здружението за заштита од повеќе аспекти - ВИКТОРИ од Битола - Организатор за волонтерска работа за 2022 година
3. Валентина Соколовска - Волонтер за 2022 година
4. Марија Бошковска - Волонтер за 2022 година
5. Наташа Дарков – Волонтерски координатор за 2022 година

На 5.12.2022 година, претставници на ЛСВ присуствуваа на дискусијата „Волонтирање на фестивали vs. волонтирање во заедницата“, организирана од Младински културен центар – Битола во склоп на проектот „Локален волонтерски сервис Битола. Целта на дискусијата беше да се разговара за предизвиците и трендот на младите да волонтираат на фестивали и да се дискутираат различните методи и алатки кои можат да ги мотивираат младите како да се активираат во волонтирање во заедницата. На дискусијата беа презентирани искуствата на граѓанските организации, општина Битола, јавни институции и волонтери за ангажман на волонтери во своето работење. Беше истакната заложбата за унапредување на системот за квалитетен волонтерски менаџмент во организациите како основа за подолгорочен ангажман на волонтерите и нивно задржување за волонтирање во заедницата. Волонтирањето на фестивалите е одлична почетна точка за активирање на младите како волонтери, но предизвикот останува како да се одржи таа нивна волонтерска енергија за континуирани волонтерски активности во локалната заедница во текот на целата година.

Претседателка на ЛСВ

Марија Мерковска-Крушаревска